MI ÉS A JÖVŐ
A FILM EGY ELKÉPZELT JÖVŐBEN JÁTSZÓDIK EGYETLEN CÉLJA A SZÓRAKOZTATÁS
Ma is üres kézzel megyek haza,
iBUDDY.
De nincs ezzel semmi baj.
Ne ragaszkodjunk…
az anyagi világhoz!
VIGYÁZAT, GYALOGÁTKELŐ
Biztonságos átkelés.
A gyűlölet csak gyűlöletet szül.
Biztonságos átkelés.
Köszönöm!
Biztonságos átkelés.
- Gyerünk! - Mozgás!
Tessék, egy kis kaja!
- Egyetek! - Tessék!
Gyertek ide, nézzük a pontokat!
Helló, ULTRA!
A jutalmatok 300 érdempont a rászorulók megsegítéséért.
Azta!
Hú, az jó sok!
Ez az! Megvan a nyolcas szint! Igen!
OTN REGGELI HÍRADÓ
Szinte hihetetlen, hogy már eltelt egy év,
mióta az ULTRA forradalmasította országunkban a buddhizmust.
Úgy van! És most tartsanak velünk, és tekintsük meg újra,
hogyan is indult útjára az ULTRA.
Egyre többen ábrándulnak ki a vallásból,
mondván, eljárt fölötte az idő,
érdektelen,
olykor korrupt.
ULTRA BEMUTATÓ (ARCHÍV)
De miért?
Bizonyos emberek…
NEO (ULTRA ALAPÍTÓ)
és intézmények ténykedése miatt,
akik bemocskolják a vallást, megingatva hitünket.
Maximálisan hiszem,
hogy a vallás ma is érvényes, és szükségünk van rá.
De mi van, ha van más lehetőség?
Amely hűen képviseli a dhamma szellemiségét,
annak tiszta, romlatlan valójában,
ahogy azt elvárjuk.
Hadd mutassam be önöknek…
az ULTRA-t.
Helló, ULTRA!
Helló, ULTRA vagyok, egy AI.
A Tripitaka 84 000 versén tanítottak be,
generatív, többmodelles tanítás segítségével,
emberi beavatkozás nélkül.
Bölcseleteim közelebb állnak Buddha tanításaihoz, mint eddig bárkié.
Mostantól mindenki folytathat vallásos eszmecserét,
hallgathat tanításokat, magyarázatokat
és a Buddha bölcsességeit, az ULTRA segítségével.
Egy hordozható Tripitaka, ami mindig velünk van.
De ez nem minden. Az ULTRA lehetővé teszi érdemei megjelenítését
egy pontrendszer segítségével.
Az ULTRA érdempontjaiból
kifizetheti közüzemi számláit,
vásárolhat érdemjavakat,
és igénybe veheti a részt vevő cégek szolgáltatásait.
Más szóval…
jó cselekedetei kézzelfoghatóvá válnak.
A jóság késedelem nélkül meghozza gyümölcsét.
Ha jót cselekszik…
még életében elnyeri jutalmát.
Ez az! Nyolcas szint!
- Igen! - Beváltom internetcsomagra.
Szorzóval még gyorsabban kaszálhatunk.
Igen, mostanában van egy csomó elérhető szorzó.
Jaja.
Uei! Mit csinálsz?
Mindet rá pazarolnád? Add ide!
New!
- Ez egy szerzetes. - És?
Úgyis megtartja magának.
Többet ér, ha több embernek segítünk.
- Ne csináld! Adjuk oda neki! - New, ugye?
Alamizsnát adni a rászorulónak
üdvös cselekedet.
De ha úgy adakozol,
hogy nem vársz semmit cserébe,
az nagyobb érdem.
Az érdemről alkotott definíciója homályos és nem bizonyítható.
Ha New ezt a csomagot a szegényeknek adja,
nagylelkű segítsége azonnal kézzelfoghatóvá válik.
Ezzel nincs is gond, de vannak esetek…
A Buddha eképpen fogalmaz a Káláma szuttában.
„Ne hallgassatok egyetlen mester tekintélyére sem!
Ha magatoktól rájöttök, hogy e dolgok jók, ártalmatlanok és dicséretesek,
akkor tartsatok ki mellettük!”
Jutalmad 500 érdempont, plusz 100 pont bónusz a dhamma-leckéért.
Mondtam.
Oké, végeztünk.
Megvannak az érdempontok.
Nem is rossz!
Indulhatunk?
Pattanjatok be!
Indulás!
Menjünk!
Gyerünk!
DIGITÁLIS BUDDHA
Nem sokáig bírja már az aksid.
Egy töltéssel jó, ha egy napig bírod.
Ba Móban majd veszünk használt akkumulátort.
Mi az? Nem akarod?
Nincs beleszólásod. Ez lesz, és kész.
Szépen kicseréljük.
Jól van.
Olyan nyűgös vagy mostanában.
APRÓ A RÁSZORULÓKNAK, BANKJEGY AZ ÖRÖMLÁNYOKNAK
Hát ezt meg ki ragasztotta rád?
Vagy a hatalmába kerített a testi vágy, iBUDDY?
A TEMPLOM TULAJDONA
Ott van.
Most is a robottal beszélget.
Ha egyszer odavan érte!
Te nem beszélgetsz kutyákkal meg macskákkal?
Azok legalább érző lények.
Ez meg egy szemetes.
Ne mondd ezt!
Még megbántod őket.
Ne légy nevetséges!
Nincsenek ezeknek érzéseik.
Nézd már!
Kezecskét és ruhát is kapott.
Mint egy Barbie-baba.
Tudod, Anek korábban mérnök volt egy nagy cégnél.
Maradj nyugton!
Milyen jó lenne, ha mi is jóllakhatnánk egy feltöltéssel, mint iBuddy.
Már megint összevissza fecsegsz, Narong.
Na,
milyen a mai termés?
Liszt és cukor.
És virág.
Úgy tűnik, Az ULTRA diadalmenete
váratlan kihívás elé állítja a templomokat.
Ma van Upószatha napja,
a buddhista templomok mégis konganak az ürességtől.
Ez a vallás ellensége.
Az érdemet pénzügyi eszközzé silányítja. Az anyagiasságot hirdeti.
Mit szól azokhoz a vádakhoz,
miszerint a templomok a pénz szentélyeivé váltak,
és a szerzetesség egy szakma lett?
A kormány hálával tartozik az ULTRA-nak,
hogy érdemszerzésre sarkallja az embereket.
Ez viszi előre a nemzetet.
Én is használom.
Csomó pontom van.
Nézzék csak!
Ez a küldetésem, mert szentül hiszek benne,
sőt bizton állíthatom,
hogy ha több jót cselekszünk,
a társadalmunk
egyre jobbá válik.
Hé!
Kihasználjátok az emberi jót, és aprópénzre váltjátok.
Buddha nem így tanítja.
Igazad van, Yoth.
Ezeknek csak a pénz számít.
Erényről, erkölcsről papolnak, meg tudom is én, miről,
aztán eladják a felhasználók adatait.
- Különben mi benne a profit, nem igaz? - De.
És arról hol beszél a Buddha, hogy kegytárgyakat árusítsatok?
KEGYTÁRGYAK TEMPLOMFELÚJÍTÁSRA GYŰJTÜNK
Legyen áldott életed…
Amikor kijött ez a modell…
százával vitték.
De most…
hegyekben áll.
Úgy legyen!
Hat éve már, igaz?
Hét éve, apát.
Szerzetesek vagyunk, Anek.
De amellett emberek is.
„A megbocsátás ajándéka minden adománynál többet ér.”
- Jól mondom? - Különösen…
ha önmagunknak bocsátunk meg.
Feltetted valaha magadnak a kérdést,
hogy pontosan
mi is a szerzetesi kötelességünk?
Karcsúbb. Könnyebb. Megérkezett a legújabb ULTRA PRO.
Az ULTRA újításainak hála, az érdemgyűjtés sosem volt ilyen könnyű.
Most még kényelmesebb érdempont-kalkulációval…
Ellenállhatunk a változásnak,
a világ akkor is megváltoztat minket.
Inkább azt a kérdést kell magunknak feltennünk,
hogy mivé változtat minket?
Most magadra hagylak, és szeretném, ha ezen elmélkednél.
Tekintsd úgy, mint egy Dhamma-gyakorlatot!
Jó cselekedetei kézzelfoghatóvá válnak.
A jóság azonnal meghozza gyümölcsét.
Ha jót cselekszik, még életében elnyeri jutalmát.
Na ne mondd!
iBUDDY!
Ősrégi ez a modell.
Ezer éve nem gyártják.
Honnan szerezte?
Nincs alaplapod egy másik modellből?
Őszintén hálás lennék érte.
Ez ugyanabban a gyárban készült. Elvileg kompatibilisek.
Jól van, megveszem.
- Mennyi lesz? - Ötezer.
Nem engednél az árból?
Van ULTRA-pontja?
Akkor hét havi részletre odaadom.
Mit szólsz 2500-hoz? Máris átutalnám.
Ez egy bolt, nem jótékonysági szervezet.
Jöjjön vissza, ha megvan a pénz!
Úgysem viszi el más.
Én megveszem.
Ötezret mondott?
Atom!
Nagytiszteletű uram!
- Mi dolgod Ban Móban? - Légy áldott!
Hát köszönöm szépen, Atom!
Mi újság a munkában? Azóta biztos vezető beosztásban vagy.
Hogyne, a csúcson.
Egy évvel az után, hogy elmentél, kirúgtak.
Saját startupot indítottam.
Fel is akartalak hívni, hogy nincs-e kedved programozni.
Ne mondd!
Mégis micsodát?
Ami azt illeti,
megpróbáltam szülők agyhullámait szimulálni,
majd ezeket AI segítségével mesterséges emlékekké alakítani.
Az eredmény ez a maci,
ami képes ugyanúgy álomba ringatni egy gyereket, mint a saját szülei.
Ölelj meg! Ölelj meg!
Ölelj meg!Ölelj meg!
Unikornis startup lesz belőlünk, én mondom.
Viszik mint a cukrot.
Csinos kis darab, az igaz.
De ha jobban belegondolsz,
könnyen elmélyítheti a szakadékot
a családtagok között, nem igaz?
Túl komolyan veszed.
Ez…
csak egy gyerekjáték.
Én nem verem át az embereket a technológia segítségével, mint az Ultra.
Hová is tettem?
Itt van!
Tessék!
Egy ügyfelemtől kaptam.
Felőlem használják, de engem hagyjanak ki belőle!
De komolyra fordítva a szót,
ha nem alkalmazkodunk,
ez a technológia mindannyiunkat el fog intézni.
A szerzeteseket is, mester.
Vicceltem!
Bűn halálra rémíteni egy szerzetest?
Hány ezer éve is létezik a buddhizmus?
Hogy ütné ki a nyeregből valami ócska AI?
Az ULTRA-nak rengeteg pozitívuma van,
csak ki kell javítani a hibáit.
Igazság szerint szeretném megérteni, hogyan működik.
Hát, te tudod.
De én sosem fogom használni.
Nincs rá szükséged?
Nincs.
Ez esetben én elfogadom.
Adományként.
Tedd össze a kezed!
Mondom az áldást.
Helló, ULTRA!
Köszöntjük az ULTRA-családban!
Kérem, fogadja el az ULTRA felhasználói feltételeit!
Elfogadom.
Üdvözöljük, Anek Saetiew úr!
Szükségünk lesz néhány további információra.
Jelenleg mi a foglalkozása, Anek úr?
Szerzetes vagyok.
A Dhammanittha templomban.
Üdv, nagytiszteletű uram!
Rendkívüli örömünkre szolgál, hogy szerzetesként minket választott.
Őszintén reméljük, hogy sokat tanulhatunk öntől,
és segítségünkre lesz a társadalom megjobbításában.
Számomra úgy tűnik, hogy az ULTRA érdempontjai
félrevezetik az embereket az érdem mibenlétével kapcsolatban.
Ez egy mézesmadzag.
Szeretnénk 20 ponttal megköszönni termékünkkel kapcsolatos visszajelzését.
Micsoda?
Az előbb azt mondtam,
hogy ez az érdempontrendszer nem jó.
Visszajelzése segítségével
az ön igényei szerint fejleszthetjük szolgáltatásunkat,
hogy jobb felhasználói élményt biztosítsunk.
Köszönjük!
Némelyik AI nem látja a különbséget jó és rossz között.
Nem gondolod?
Nagytiszteletű uram!
Én csak…
Bocsánatot kérek a tegnapi eset miatt.
Jól vagy?
Uei, menjünk!
Azt mondtam, nem megyek.
Adakozz egy árvaháznak ötödmagaddal ötször annyi érdempontért!
Gyere! Menjünk!
Én kiszálltam. Az agyatokra ment ez a pontvadászat!
- Veled lennénk öten. - Nem megyek.
Gyere!
Mondtam. Nem megyek.
Azt mondtam, jössz!
Nem megyek!
Mit képzelsz? Azt mondtam, jössz!
Hát ez?
Mi ez a szar?
- Nem! - Gyere!
- Ne hisztizz már! - Nem érted, amit mondok?
Mindenki rád vár. Gyerünk!
Kötözködsz?
Az ULTRA érdempontjai félrevezetik az embereket…
Biztonságos átkelés.
Anyádat!
Biztonságos átkelés.
Ha adakozol, ne várj cserébe…
Baszd meg, te guruló faszkorbács!
Biztonságos átkelés.
Némelyik AI nem látja a különbséget jó és rossz között.
Csillapodj, iBuddy! Hahó!
Mi a faszt képzelsz?
Hagyjad, nem éri meg!
A gyűlölet csak gyűlöletet szül.
FORGALOMIRÁNYÍTÓ ROBOT
Csikizlek?
Mindjárt megvagyunk.
Az összes iBUDDY-ban van beépített gépi tanulás.
És amikor beletettem ezt az alaplapot,
ami képes a beszédszintetizálására,
az AI elkezdte feldolgozni a memóriáját, és beszéddé alakítani.
Többnyire a te szavaidra emlékezett.
Azt a kölyköt azért támadta meg,
mert aktiválódott a gyalogosokat védő biztonsági funkciója.
Az alaplap egy forgalomirányító robotban volt.
Balesetveszély esetén megpróbálja elhárítani a fenyegetést.
Csak segíteni akart.
Helló, Ultra!
Üdv ismét, nagytiszteletű uram!
Panaszt szeretnék bejelenteni.
Kérjük, rögzítse a panaszát automata rendszerünkön keresztül!
Egyes: panasz rögzítése ULTRA-csomagokkal kapcsolatban.
Kettes: panasz rögzítése…
Kapcsolnál nekem egy hús-vér ügyintézőt?
Hosszú percek óta beszélgetünk, és jóformán egy helyben toporgunk.
Ha ügyintézővel kíván beszélni,
erősítse meg ezt a szándékát!
Az előbb mondtam! Figyelsz rám egyáltalán?
Nem érkezett válasz az időkorláton belül. Kérem, indítsa újra…
Látod?
Mondtam én. Csak az idődet pazarolod ezzel az izével.
Ez az izé
jó ideje lehallgat engem.
Megjegyzi, amit mondtam,
és ellenem fordítja.
Bejövő hívás az ULTRA ügyfélszolgálatától.
Kívánja fogadni?
Vedd már fel!
Jó napot, Surawut vagyok az ULTRA-tól. Anek szerzetessel beszélek?
Beérkezett hozzánk a panasza,
és nagyrabecsülésünk jeléül
Neo vezérigazgató úr szeretné meghívni önt az ULTRA központjába,
hogy megvitassák a problémát.
Küldünk egy mikrobuszt, amely 30 percen belül megérkezik.
Az igen! Ezek aztán nem vesztegetik az idejüket!
Mi ez a duma, hogy a „nagyrabecsülésük jeléül?”
Hagyd a fenébe, nem éri meg! Jól mondom, iBuddy?
Egyetértek veled.
„A megbocsátás ajándéka minden…
Guruló faszkorbács!
Elég, iBuddy! Higgadj le!
Nyugi!
Több itt az arany, mint a templomodban.
Rossz helyen járunk?
Nagytiszteletű uram!
Jaj, drágám!
Miért nem szóltál, hogy itt a szerzetes?
Üdvözlöm, mester!
Egy pillanat!
Hol vagyunk?
A házamban.
Azért hívtuk meg,
mert egy szívességet kérnénk öntől.
Szeretnénk felajánlani a házat a templomnak,
ha ezzel segítünk valamit.
De ha nem lenne elég, viheti a kocsimat is.
- Segítsen, hogy a mennybe jussunk! - Segítsen, nagytiszteletű urunk!
- Csak ennyit kérünk! - Csak ennyit.
Hadd jussunk a mennybe!
Fogadja el a házat!
- Hadd jussunk a mennybe! - Fogadja el az adományunkat!
- Hadd jussunk a mennybe! - Könyörgünk!
- Hadd jussunk a mennybe! - Fogadja el a házunkat!
- Fogadja el, urunk! - Segítsen, hogy a mennybe jussunk!
- Kérjük szépen! - Urunk!
Bizonyára látja,
hogy ez a házaspár mélyen vallásos.
Éjjel-nappal adakoznak.
De van egy kis gond.
A templom, amelyet követnek,
történetesen azt a tanítást hirdeti,
hogy az igazi boldogság ne ebben az életben vár rájuk,
hanem egy következőben.
Hogy minél többet adakoznak a templomnak,
annál nagyobb eséllyel születnek újra
isteni lényként.
Amikor ezt meghallották,
mindenüket a templomnak adták.
Úgy viselkedtek, mint Vesszantara királyfi.
2015-re
semmijük sem maradt,
kivéve ezt a házat.
Míg végül…
azt is elvesztették.
Mérget vettek be, majd felgyújtották a házukat,
hogy elmeneküljenek az adósságaik elől.
Nem tudom, szerencse-e vagy sorcsapás,
de a fiuk valahogy túlélte.
Aznap fogadalmat tett,
hogy mindent el fog követni,
hogy egy gyermek se haljon meg a szülei hiedelmei miatt.
Hogy aki jót cselekszik, még ebben az életben elnyerje jutalmát.
Mindenre elszánta magát,
hogy megszabaduljon a vörösbe bújt gazemberektől.
Az a fiú az egész életét
ennek a célnak szentelte.
Elszomorító időről időre azt hallani,
hogy a vallás nevében kizsákmányolnak másokat.
Meggyőződésem szerint
te is pontosan tisztában vagy vele,
hogy maga a vallás semmi ilyesmire nem tanít.
De az alapelv, Neo,
amelyre az ULTRA-t építetted…
szerinted tisztességes?
Szerzetes!
Mi a véleményed a vallásról?
Mit gondolsz a buddhizmusiparról?
Nem magányos néha?
Egyedüli kinyílott lótuszként
a sárban dagonyázó társai között?
Hagyja ott őket!
Szakadjon ki a környezetéből,
és használja a világi emberként megszerzett kivételes tudását!
Állítsa a buddhista hite szolgálatába,
és együtt visszaadjuk a templomok becsületét.
Tartson velem!
Formáljuk át a világot az ULTRA-val!
Mint ön is tudja, tömegek használják az ULTRA-t.
Az új modell eladásai az eget ostromolják.
Eladási adatokra hivatkozol,
mint a siker fokmérőjére,
egyfajta önigazolásként.
Az ULTRA-nak rengeteg pozitívuma van,
csak ki kell javítani a hibáit.
Igazság szerint szeretném megérteni, hogyan működik.
Egész idő alatt lehallgattál.
Ne használjuk ezt a kifejezést!
Az ULTRA körülvesz minket.
Összegyűjti és feldolgozza az adatokat.
Folyamatosan fejlődik, mint az emberi intelligencia,
de hiába szívott magába több millió exabájtnyi adatot,
az ULTRA még most sem tökéletes.
Szeretném felkérni
az ULTRA adatcsoportjának élére.
A tudására, a tapasztalatára és bölcsességére támaszkodva
segíthetne kiaknázni az ULTRA-ban rejlő potenciált.
Atom úr felelne a hardverért.
Felvenném az apátot is,
illetve a temploma összes szerzetesét,
hogy együtt dolgozhassanak.
Utolsó lépésként pedig…
meghívom az ország összes szerzetesét,
hogy lépjenek be az ULTRA-ba.
Mint munkavállalók.
Követhetnék a Tripitakát.
Hozzá sem nyúltam!
Nem szorulnának alamizsnára. Fizetést, juttatásokat kapnának.
Vége lenne a kegytárgybiznisznek.
A sikkasztásnak.
Minden egyes szerzetes
a buddhista tanok szerint élhetne.
A Buddha tanításait tanulmányoznák, és terjesztenék az emberek között.
Elvégre ez a dolguk.
Ha együtt van a Buddha, a dhamma és a szangha,
az ULTRA végre teljes lesz.
Ha elmondtad, amit akartál,
akkor én mennék is.
„Csak éber tudattal
láthatjuk a legfőbb igazságot.”
Ha a szüleim találkoztak volna önnel,
még ma is élnének.
Nem gondolja?
Nem szimpi a pasas.
Rosszban sántikál.
Jól előadta magát.
Felvásárolná a templomokat,
és a szerzeteseket megtartaná rabszolgának.
Ennek a Neónak a homlokára van írva a kapitalizmus.
Miközben őt hallgattad, nem éreztél megvetést és haragot?
Tudod, miért hagytam ott annak idején a vállalatot?
Hát…
Azt mondták, hogy kiégtél.
Hogy…
begolyóztál a munkától, és beálltál szerzetesnek.
Egészen addig
egyáltalán nem érdekelt a vallás.
A munkámnak éltem.
Még éjjel is dolgoztam.
Egy nap felhívott az édesanyám.
És elmondta,
hogy leukémiát diagnosztizáltak nála.
Végső stádium.
Anyám egész életemben
nem kért tőlem semmit.
De aznap…
arra kért, vegyem fel az esküt, mielőtt elhagyja ezt a világot.
Mindig azt mondta,
hogy mielőtt megszülettem,
azt álmodta, hogy a Phra Thanthatas szállt a méhébe.
Phra Thanthatas?
Buddha foga.
Ezért anyám elment egy szerzeteshez,
akit tisztelt,
a szerzetes pedig azt mondta neki,
hogy fontos vallási személyiség lesz belőlem.
És hogy én segítek majd,
ha a buddhizmus válságba kerül.
És onnantól kezdve
anyám ebbe kapaszkodott.
Szóval azért lettél szerzetes,
hogy teljesítsd anyád utolsó kívánságát?
Akkoriban nem vehettem fel a fogadalmamat.
Épp a tőzsdei bevezetésre készültünk.
Tettem anyámnak egy homályos ígéretet.
Végül…
a projektemet
elkaszálták.
Édesanyám pedig…
még azelőtt elment,
hogy beléptem volna a rendbe.
Becsaptam őt.
Összetörtem a szívét.
Szia, Anek!
Anek!
Nem is tudom, miért…
de úgy döntöttem, lemegyek hozzá.
A következőt mondta nekem.
Az elégedettségnél nincs nagyobb gazdagság.
Az apát egyszer azt kérdezte tőlem.
„Mi valójában a szerzetesek kötelessége?”
Hát…
most már tudom.
És micsoda?
Annyi ember bolyong reményt keresve ebben a világban.
És ki lenne rá alkalmasabb, hogy reményt adjon nekik,
mint egy embertársuk?
Különösen azoknak, akik sok hibát követtek el,
és nincs kihez fordulniuk.
Végül ők is meglátják a fényt az alagút végén.
Azt kérdezted, dühös voltam-e.
Ezekben az időkben a düh és a tudatlanság nem vezet semmire.
Ha a világ meg akar változtatni,
hagyatkozzunk a tudásunkra, a képességeinkre!
Önmagunkat változtassuk meg,
és legyünk a remény csillagai!
Phra Thanthatas segít majd, ha a buddhizmus válságba kerül.
Bárhogy is van, melletted állok.
Mutassuk meg nekik!
Egyébként mikor látsz hozzá?
Nem vetted észre,
hogy már rég hozzáláttam?
Innováció.
Igazság szerint megpróbáltam szülők agyhullámait szimulálni,
majd ezeket AI segítségével mesterséges emlékekké alakítani.
Amikor kijött ez a modell, százával vitték.
Az összes iBUDDY-ban van beépített gépi tanulás.
Többnyire a te szavaidra emlékezett.
Az egyetlen dolog, ami nem változik, az a változás maga.
Itt vagyunk a Dhammanittha templomban…
FÉL ÉVVEL KÉSŐBB
…a legújabb, buddhistáknak szánt eszköz hivatalos bemutatóján.
A templom elmondása szerint alapjaiban formálja át a buddhizmust,
és visszaadja a társdalomnak
a buddhista vallásba és a szerzetesekbe vetett hitét.
Ne aggódjon, apát!
Megértem, ha nem tartja illendőnek ezt az óriási felhajtást.
De ez manapság kötelező.
Ami ezt a hírverést, ezt a közönségtalálkozót illeti,
ha nemes célért tesszük,
akkor jó is lehet.
Hahó, elnézést!
Kérhetnék két reflektort?
Neo úr, mi okból látogatott el a versenytársa rendezvényére?
Nem versenytársként jöttem, hogy ellopjam a rivaldafényt,
hanem szeretnék őszintén gratulálni Anek szerzetesnek.
Mindig is nagyra tartottam.
Volt alkalmunk eszmét cserélni a dhammáról.
Biztosan mindenki örül a sikerének.
Köszöntsék nagy szeretettel Anek szerzetest,
a projekt vezető mérnökét!
Köszönöm, Atom,
hogy támogatsz,
és befektettél a projektbe.
Igazán nincs mit.
Én és a többi befektető
hiszünk a jövőképedben.
És hogy fogod elnevezni, nagytiszteletű uram?
Üdv, iBUDDHA!
IBuddha vagyok, a hű társad.
Bennem minden megtalálható, ami a buddhizmussal kapcsolatos.
Ha elmélyedne a Tripitakában,
Dzsátáka-mesét hallgatna, dhamma-gyakorlatot végezne,
elmondana egy imát a szent iratokból összegyűjtött 900 imából,
elvégezne egy rituálét,
legyen szó alamizsnaosztásról, adományról, születésnapi jótéteményről,
Mostantól otthonából is megteheti online rendszerünkön keresztül.
Semmi sem állhat az útjába, ha jót kíván cselekedni.
Az iBUDDHA különlegessége
nem más…
Üdvözöllek titeket, buddhista testvéreim!
Udom Jittatanto apát vagyok.
Megtiszteltetés számomra, hogy a dhamma közvetítőjeként
terelgethetlek titeket a belső béke felé vezető úton.
Az iBuddha olyan eljárást használ, amellyel klónozza az agyhullámokat,
ami az elérhető legmodernebb technológia.
Mintha az apát ott ülne mellettetek,
és lelki vezetőtökként mindig a rendelkezésetekre állna.
A jövőben még számos nagytiszteletű tanító csatlakozik hozzánk,
szerte az országból.
A rendszerünk egyértelműen fejlettebb, mint az ULTRA,
De őszintén szólva van valami, amiben nem versenyezhetünk az ULTRA-val.
Az érdempontrendszer?
Az elégedettségnél nincs nagyobb gazdagság.
A rendszer használata során
Jitta-pontokat szerezhettek
az elvégzett gyakorlatokért cserébe.
Ez mutatja meg a szamádhi, a bölcsesség,
és a lelki béke szintjét az egyes felhasználók esetében.
És ez nem minden.
Az összegyűjtött Jitta-pontokból
le lehet írni a havi előfizetési díjat,
amíg használjátok a szolgáltatást.
Az iBUDDHA az egyetlen technológia,
ami önmagában egyesíti
a Buddhát, a dhammát és a szanghát,
egyfajta spirituális kapocsként,
mely utat mutat számunkra, és megvéd…
a veszélyektől
ebben a modern világban,
ahol lépten-nyomon át akarnak verni,
és félre akarnak vezetni.
Rendkívüli hírek.
Felhívjuk kedves nézőink figyelmét,
hogy a következő képsorok sokak számára felkavaróak lehetnek.
Egy lakó lett figyelmes a gyanúsan viselkedő férfire és nőre,
és értesítette a rendőrséget.
Reggelente azt láttam, hogy idős embereket vittek el ebből a lakásból.
A házaspár beismerte, hogy minden reggel úgy tettek,
mintha idős embereknek segítenének átkelni az úttest túloldalára,
bezsebelve az ezért járó ULTRA-érdempontokat.
Az érdempontokat érdemjavakra váltották,
amit ezt követően eladtak, eddig több mint 100 000 bát értékben.
Az ULTRA büntetőjogi felelőssége nem merült fel ebben az incidensben.
Az ULTRA egy eszköz, ami ezúttal rossz kezekbe került.
Neo vezérigazgató az utóbbi időben igyekszik kerülni a nyilvánosságot,
és ebben az ügyben sem kívánt nyilatkozni.
A következő témánk a konkurencia. Mondhatjuk így?
- Az iBuddha. - Igen.
Az iBUDDHA-szolgáltatás mindössze két hónapja indult útnak,
de máris jelentős sikereket ért el.
- Elképesztő eladásokat produkál. - Úgy van.
Gyertek, csak gyertek, próbáljátok ki!
Álljatok be a sorba!
Többé nem kell a szerzetesekre várni.
Olyan, mint egy hordozható templom, amit mindig magatoknál tarthattok.
Az összes tanítást és imát tartalmazza.
Álljatok be a sorba!
Szép sorban, ne tolakodjatok!
Itt az iBUDDHA 1.0!
Saját tanítóddal vitathatod meg a dhammát.
A szerzeteseknek, az apátnak és a Szangha Tanácsnak van oka az örömre.
A Szangha Tanács még egy hivatalos közleményt is kiadott…
Úgy van.
…méltatva Anek szerzetes és a Dhammanittha templom találmányát,
mellyel a thaiföldi buddhizmust szolgálják.
Ezzel a forradalmi innovációval
a fiatalok számára is könnyen hozzáférhetővé válik a Dhamma.
Az internet népe már becenevet is adott Anek szerzetesnek.
- Bizony. - Úgy hívják: az „újító szerzetes”.
Őrület! Ezt nézd!
Az online eladások szárnyalnak.
Csinálhatok önnel egy szelfit?
Persze.
Szabad még egyet?
Kettő, egy…
- Buddhista nevet is kapott? - Naná. Navatobhikkhu.
- Vagy Steve Jobs-szerzetes! - Steve Jobs-szerzetes?
Zseniális, nem?
Amiről álmodtál, anyám…
végre valósággá vált.
Testvérem!
Ott van! Anek szerzetes!
Kommentálná ezt az ULTRA-botrányra emlékeztető incidenst?
Perverz állat!
- De… - Hogy tehették ezt a gyermekemmel?
Ne izgasd fel magad! Nyugodj meg!
Nyugalom!
Mi történt pontosan?
Nézze!
Nézze, maga disznó!
Szép kislány!
De édesen üldögélsz, szépségem! Gyere, gyere csak!
Hadd nézzek be a szoknyád alá!
Hogy tehette ezt?
Egy szerzetes!
Az iBuddha zaklatott egy nyolcéves kislányt.
Mondja, ki a felelős ezért?
Mondjon valamit!
Nyilatkozzon, uram!
Nem maradhat csendben!
Több hasonló bejelentés is érkezett.
Tényleg megtörtént?
Nagytiszteletű uram! Nyilatkozzon!
Töredelmesen beismerem,
hogy ezt valóban én mondtam.
Nem bírtam ellenállni a kísértésnek.
Az eset 40 évvel ezelőtt történt.
Tizenéves fiú voltam.
Gátlástan voltam…
és meggondolatlan.
Nem akarom az italt hibáztatni.
Egyedül én tehetek róla.
Talán…
akkor történhetett, amikor klónoztam az agyhullámait.
Az eljárás során az összes emlék importálásra kerül.
Válogatás nélkül.
Elmulasztottuk kiszűrni a helytelen mintázatokat.
Az egész az én hibám, apát!
Hanyag voltam.
Bajba kevertem önt és Aneket is, és megtépáztam a hírnevüket.
Őszintén sajnálom, apát!
Bocsásson meg!
Nem te vagy a hibás, Atom.
Az egyedüli felelős
én vagyok.
Bár már régen megbűnhődtem érte,
a tetteink következményei
életünk végéig kísértenek,
és üldöznek minket.
Szerzetes vagyok, Anek.
De nem több, mint egy közönséges szerzetes.
Nem értem el a megvilágosodást.
Apát uram!
Ki akar menni közéjük?
Elképesztően dühösek az emberek.
Mindenfélével dobálóznak,
és félek, hogy baja esik.
Bocsánatot kell kérnem az áldozatok családjától.
Ha így kívánják kiadni a dühüket, hogy megdobálnak,
ám tegyék,
ha ez megnyugvással tölti el őket.
De akármennyire kitartóan dobálóznak,
nem fogják eltalálni, akit bántani akarnak.
Mivel én már nem az az ember vagyok.
Undorító féreg!
Perverz disznó!
Nem vagy te szerzetes! Takarodj innen, te beteg állat!
Egy hét telt el azóta, hogy az iBuddha által fény derült
a Dhammanittha templom apátjának sötét múltjára.
A Szangha Tanács is megszólalt az ügyben,
és nyilvánosan elítélte a templomot,
amiért nem tett eleget átvilágítási kötelezettségeinek.
A tanács az apátot és az iBuddhát is kemény szavakkal bírálta.
A Technológiai és Fogyasztóvédelmi Minisztérium
elrendelte a szolgáltatás beszüntetését,
valamint fontolgatja az AI-technológia használatának szabályozását
a buddhista vallást érintő területeken.
Az sem baj, ha nem sikerül.
Köszönöm!
Csodálatos társam voltál.
De kérlek, ne kövess többé!
Vak ember vagyok.
Búcsúzzunk el egymástól!
Ne ragaszkodjunk…
az anyagi világhoz!
Gratulálok!
A jutalmad 20 érdempont, amiért óvod a környezetet.
Múlt hónapban még 100-at ért, nem?
Mi a franc?
Sajnos ezt a kihívást már teljesítetted.
Biztonságos átkelés.
Beköszöntött a buddhizmus új korszaka.
Az ULTRA mellett már elérhető a SUPER ULTRA és az ULTRA PRO is.
Ők lesznek a dhamma-segítői bárhol is jár éppen.
Szintetizálják a dhamma-tanításokat,
megalkotva az új tiratanát,
amely így mindig önökkel lesz.
ULTRA!
A feliratot fordította: Tóth Márton